വൈദ്യുതാഘാതമേറ്റ് തൊഴിലാളി മരിച്ചു ചിങ്ങവനം: പൂവന്തുരുത്ത് ഇന്ഡസ്ട്രിയല് ഏരിയായില് ഫാക്ടറി കെട്ടിടം പുതുക്കി പണിയുന്നതിനിടയില് വൈദ്യുതാഘാതമേറ്റ് തൊഴിലാളി മരിച്ചു. ആലപ്പുഴ ചെറുകര മംഗലത്ത് ത്യാഗരാജനാ സതീശന് 62ണു മരിച്ചത്. ഇന്നലെ ഉച്ചയ്ക്ക് ഒന്നിന് ഡോള്ഫിന് കന്പനിയുടെ പുതിയ ഫാക്ടറി കെട്ടിടത്തിന്റെ സൈഡില് ഷീറ്റിടുന്ന പ്രവര്ത്തനങ്ങള് നടത്തുന്നതിനിടെയാണ് അപകടം. ഷീറ്റിടാനായി തയാറാക്കിയിരുന്ന ഗോവണി ട്രാന്സ്ഫോര്മറിന്റെ ലൈനിലേക്കു മറിഞ്ഞു വീണാണ് അപകടം ഉണ്ടായത്. കൂടെയുണ്ടായിരുന്ന മറ്റു രണ്ടു തൊഴിലാളികള്ക്കും പരിക്കേറ്റിരുന്നു. സംഭവത്തെ തുടര്ന്നു മൂന്നു പേരേയും ഉടന് തന്നെ ജില്ലാ ആശുപത്രിയിലേക്കു കൊണ്ടുപോയെങ്കിലും ത്യാഗരാജനെ രക്ഷിക്കാനായില്ല. മൃതദേഹം ജില്ലാ ആശുപത്രി മോര്ച്ചറിയില്. ഈസ്റ്റ് പോലീസ് മേല്നടപടികള് സ്വീകരിച്ചു. മൃതദേഹം പോസ്റ്റ്മോര്ട്ടത്തിനു ശേഷം ഇന്നു ബന്ധുക്കള്ക്ക് വിട്ടു കൊടുക്കുമെന്ന് ഈസ്റ്റ് പോലീസ് അറിയിച്ചു. സംസ്കാരം ഇന്നു വൈകുന്നേരം നാലിനു വീട്ടുവളപ്പില്. ഭാര്യ: ചന്ദ്രിക. മക്കള്: ആദര്ശ്, ആതിര. മരുമകന്: സുധി.